stanford-oval/wikipedia huggingface dataset:
דו"ח ההערכה השישי של הפאנל הבין-ממשלתי לשינוי האקלים
השפעות, הסתגלות ונקודות תורפה (WG II)

הדוח השני פורסם בפברואר 2022. מסקנות הדוח עסקו באזורים החשפוים יותר לנזקי משבר האקלים.
כל האזורים המאוכלסים בעולם מושפעים מעלייה בטמפרטורות ומתופעות מזג אוויר קיצוניות.
כמחצית מאוכלוסיית העולם חיה באזורים רגישים מאוד לשינויי האקלים.
גם בטמפרטורות הנוכחיות, מיליוני אנשים יסבלו ממחסור במזון ובמים בשל שינויי האקלים.
מתרחשת הכחדה מסיבית של מינים שונים, מעצים ועד לאלמוגים.
טמפרטורות הגבוהות ב־1.5 מעלות מעל לטמפרטורות שהיו לפני העידן התעשייתי, מהוות דרגה קריטית שמעליה משבר האקלים יאיץ במהרה ויהיה בלתי הפיך.
אזורי חוף ואיים קטנים נמצאים בסכנת הצפה, אם הטמפרטורה תעלה ביותר מ־1.5 מעלות.
ישנן מדינות שהסכימו לשמר 30% מהאדמה, אך שימור מחצית מהאדמות נדרש כדי לשקם את יכולת הטבעית של מערכות אקולוגיות להתמודד עם הנזק שנגרם להן.
הקלת משבר האקלים (WG III)

הדוח השלישי פורסם באפריל 2022. הדוח הציג כמה מסקנות עיקריות.
אנרגיה מתחדשת נהיית זולה יותר עם הזמן, ושנכון לשנת 2022, היא אפשרות כלכלית בת קיימא. העלות של אנרגיית רוח ואנרגיה סולרית ירדו באופן דרמטי בעשור האחרון, והן יכולות להתחרות בשימוש בפחם ובגז המזהמים. במקרים מסוימים, אנרגיה מתחדשת היא אף זולה יותר מהאנרגיה המזהמת.
כדי להגביל את ההתחממות ל 1.5 מעלות, ואפילו ל־2 מעלות, יש לסיים מהר ככל הניתן את השימוש בדלק מאובנים ליצירת חשמל. עד שנת 2050, על ייצור החשמל לייצר רק מעט מאוד גזי חממה.
כדי להגביל את ההתחממות ל 1.5 מעלות, יש להפסיק בהדרגה את השימוש בפחם.
יש לצמצם את פליטות המתאן בשליש.
נטיעת עצים ושמירה על אדמות הן פעולות נדרשות, אך הן לא מספיקות כדי לפצות על המשך השימוש בדלקים מאובנים.
ההשקעות במעבר לעולם דל בפחמן נמוכות פי שישה מהנדרש.
כל המגזרים בכלכלה הגולבלית (למשל, אנרגיה, תחבורה, מזון) צריכים להשתנות מהר ובדרמטיות.
יש צורך בהטמעה של טכנולוגיות חדשות כמו דלק מימני ולכידה ואחסון של פחמן.
הערות שוליים

↑  "Climate change: IPCC report is 'code red for humanity'". BBC News (באנגלית בריטית). 2021-08-09. נבדק ב-2021-09-08.
↑  UN climate science talks open amid heatwaves, floods and drought, UN News, ‏26 ביולי 2021 (באנגלית)
↑  How scientists around the world reacted to the IPCC’s landmark climate report, The Independent, ‏10 באוגוסט 2021 (באנגלית)
↑  Plumer, Brad; Fountain, Henry (2021-08-09). "A Hotter Future Is Certain, Climate Panel Warns. But How Hot Is Up to Us". The New York Times (באנגלית אמריקאית). ISSN 0362-4331. נבדק ב-2021-09-08.
↑  Climate Change: The IPCC 1990 and 1992 Assessments — IPCC
↑  "Dataset Collection Record: Summary for Policymakers of the Working Group I Contribution to the IPCC Sixth Assessment Report". catalogue.ceda.ac.uk.
↑  "Sixth Assessment Report". www.ipcc.ch. נבדק ב-2021-08-16.
↑  שאלות נפוצות
↑  Fountain, Henry (2021-07-26). "The world can expect more record-shattering heat waves, research shows". The New York Times (באנגלית אמריקאית). ISSN 0362-4331. נבדק ב-2021-08-14.
↑  Secretary-General's statement on the IPCC Working Group 1 Report on the Physical Science Basis of the Sixth Assessment | United Nations Secretary-General, www.un.org
1 2 3 4 5 6 7  IPCC issues ‘bleakest warning yet’ on impacts of climate breakdown, the Guardian, ‏2022-02-28 (באנגלית)
↑  Angela Dewan and Rachel Ramirez CNN, UN report on climate crisis confirms the world already has solutions -- but politics are getting in the way, CNN
1 2 3 4 5 6  IPCC report: ‘now or never’ if world is to stave off climate disaster, the Guardian, ‏2022-04-04 (באנגלית)
וריאציה של הטמפרטורה הממוצעת הגלובלית השנתית העולמית (1850–2019) ביחס לממוצע 1850–1900 (קו כחול), כפי שדווח בתקציר קובעי המדיניות (SPM)
גרונריט

| --- | --- |
גרונריט מדרום דקוטה
גרונריט מדרום דקוטה
 תכונות המינרל
 הרכב כימי:  Fe2+2 (Fe2+,Mg)5Si8O22(OH)2
 מערך קריסטלוגרפי:  מונוקליני
 צורת הגביש:  המינרל מופיע בדרך כלל כמסה חסרת צורה או כמקבצים סיביים קורנים או עמודיים. גבישים בודדים נדירים מאוד.
 צבע:  ירוק כהה, חום, חום ירקרק, חום שחרחר, אפור
 ברק:  זגוגי, פנינתי או משיי בתצורת הסיבים
 שקיפות:  שקוף למחצה עד אטום
 פצילות:  מושלמת בכיוון אחד ({110}) המצטלבת בזוויות של 56° ו-124° (האופייניות לקבוצת האמפיבול).
 שבירה:  לשבבים
 קשיות:  6-5 בסולם מוס
 משקל סגולי:  3.5-3.4
 שרטוט:  חסר צבע
 מידע נוסף:  גבישים תאומים נפוצים.
 מינרלים נלווים:  מגנטיט, המטיט, הדנברגיט, ריבקיט, פאיאליט, גארנט, קוורץ
גרונריט הוא מינרל אינוסיליקטי (סיליקט במבנה בצורת שרשרת) של ברזל, מגנזיום והידרוקסיד, השייך לקבוצת הקמינגטוניט, תת-קבוצה בקבוצת האמפיבול.
תכונות > הרכב

נוסחת המבנה הכימי של הגרונריט היא Fe2+2(Fe2+,Mg)5Si8O22(OH)2. נוסחה זו זהה לנוסחת המינרל הנפוץ יותר אנתופיליט (ליתר דיוק של הפרו-אנתופיליט) שהוא פולימורף אורתורומבי של הגרונריט המונוקליני. יסודות נוספים המצויים בגרונריט בכמויות קטנות כוללים את הסידן, הנתרן הליתיום והמנגן.
הגרונריט נמצא בקצה של קבוצה בת שלושה מינרלים איזומורפיים (כלומר תרכובות דומות בהרכבן) היוצרים ביניהם תמיסה מוצקה, שבהן כמויות משתנות של מגנזיום וברזל, והקרויה קבוצת הקמינגטוניט. גרונריט הוא המינרל העשיר יותר בברזל. בגרונריט היחס בין כמות המגנזיום לסה"כ כמות המגנזיום והברזל במינרל נע בין 0 ל-0.29. המינרל העשיר יותר במגנזיום קרוי מגנזיו-קמינגטוניט, ובו היחס בין כמות המגנזיום לסה"כ כמות המגנזיום והברזל במינרל נע בין 0.7 ל-1, וכאשר היחס בין כמות המגנזיום לסה"כ כמות המגנזיום והברזל, נמצא בין שני קצוות אלו כלומר בין 0.3 ל-0.69, קרוי המינרל קמינגטוניט, והוא הנפוץ מבין השלושה.
קיים דמיון בין ההרכב של גרונריט לבין הרכב של מינרלים אמפיבוליים אלקליים אחרים כדוגמת ארפוודסוניט או גלאוקופן-ריבקיט. עם זאת כמעט שלא נוצרת תמיסה מוצקה בין הגרונריט למינרלים אלו בשל ההבדל בצורת הגבישים וחוסר האפשרות להחלפה בין יסודות אלקליים ויסודות פרו-מגנזיים (ברזל-מגנזיום, כלומר השייכים לקבוצת מתכות המעבר) בתוך מבנה האמפיבול.
תכונות > קריסטלוגרפיה

הגרונריט מתגבש במערכת המונוקלינית, חבורת סימטריות נקודתית "מונוקלינית רגילה"  2/m\ , וחבורת סימטריות מרחבית C2/m. הפרמטרים של תא היחידה הם: Å‏a=9.56‏, b=18. 39Å‏, c=5.33Å, וגודלה של זווית β הוא 101.89°. ככל מינרל בקבוצת האמפיבול בנוי משרשרת כפולה שבה שתי שורות של ארבעונים של סיליקט (SiO4) מתחברות אל שתי שורות אחרות דרך קטיונים של ברזל (או מגנזיום).
תכונות > תכונות פיזיקליות

המינרל מופיע בדרך כלל כמסה חסרת צורה, כמקבצים סיביים קורנים, או עמודיים. גבישים בודדים נדירים מאוד. לגרונריט יש פצילות מושלמת המצטלבת בזוויות של 56° ו-124° (האופייניות לקבוצת האמפיבול). הקשיות של המינרל בינונית,6-5 בסולם מוס, ומשקלו הסגולי הממוצע 3.45 גרם לסמ"ק. גבישים תאומים נפוצים. צבעו וצורתו דומים מאוד לאלו של המינרלים אנתופיליט וגדריט ונדרשת בדיקה במעבדה בעזרת קריסטלוגרפיה באמצעות קרני רנטגן על מנת להבדיל בין השלושה.
תכונות > תכונות אופטיות

אופטית המינרל הוא דו-צירי חיובי. מקדמי השבירה של הגרונריט הם: nα=1.663-1.686‏, nβ=1.68-1.709‏ ו-nγ=1.696-1.729, המקדמים גדלים ככל שתכולת הברזל גדלה. השקיפות של גבישי הגרונריט נעה משקיפות למחצה ועד אטומה, צבעם בדרך כלל הוא בגוונים של ירוק כהה, חום, חום שחרחר, אפור. בשקף מנוסר הגרונריט חסר צבע עד ירוק או חום חיוור. הברק של הגרונריט הוא זגוגי פנינתי או משיי, והנפיצה שלו חלשה. הגרונריט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) בינוני (תלוי בתכולת הברזל). מזווית אחת הוא נראה צהוב חיוור, מזווית שנייה חום-צהוב חיוור, ומזווית שלישית הוא נראה חום חיוור.
גילוי ומקור השם

המינרל נתגלה לראשונה ב-1853 בנקיק סארוונגוד (Sarvengude) שליד הכפר קולוברייר (Collobrières) בקומונה ואר (Var) במחוז האלפים של פרובאנס עילית (Alpes-de-Haute-Provence) שבצרפת. המינרל קרוי על שם הכימאי השוווייצרי צרפתי לואי עמנואל גרונר (Louis Emmanuel Gruner‏ 1883-1809) שהיה הראשון שביצע אנליזה למינרל.
שימושים

המינרל גרונריט, נכרה לשימוש כאזבסט במזרח פרובינציית טרנסוואל שבדרום אפריקה תחת השם המסחרי אמוסיט. מקור השם בחברת הכרייה "מכרות האזבסט של דרום אפריקה" שראשי התיבות של שמה באנגלית (Asbestos Mines of South Africa) הם "אמוסה". לאזבסט יש שימושים תעשייתיים רבים למרות סיכוני הבריאות שהוא גורם (אבק אזבסט הוא חומר מסרטן), והוא מיוצר ממינרלים רבים שלהם צורה סיבית. המינרלים סרפנטין וטרמוליט נחשבים מינים טובים יותר לשימוש כאזבסט, משום שסיביהם גמישים יותר ועמידותם למתחים גדולה יותר, אבל גם לאזבסט מגרונריט יש שימושים.
מקור ותפוצה

גרונריט מצוי בסלעים עשירים בברזל שעברו התמרה בדרגה בינונית עד גבוהה, ובמקרים מסוימים במטאקוורציט של פאצייס צפחות כחולות.
הגרונריט הוא מינרל נפוץ. מקומות בהם ניתן למצוא את המינרל כוללים את נקיק סארוונגוד (Sarvengude) שליד הכפר הצרפתי קולוברייר (שם נמצא המינרל לראשונה); במכרה בוטלק (Botallack), סנט ג'סט בקורנוול שבאנגליה; בסטרומסהולט (Strömshult) בסמוך לטונאברג (Tunaberg) שבשוודיה; גרונריט באיכות של אזבסט נכרה באזור פנגה (Penge) בפרובינציית טרנסוואל שבדרום אפריקה; ובאזור העיר לברדור בחצי העיר לברדור שבפרובינציה ניופאונדלנד ולברדור.
לקריאה נוספת

Deer W.A., Howie R.A., & Zussman J. Rock Forming Minerals, 2nd Edition, 1997, pp. 87-115.
הערות שוליים

↑  לרשימה המלאה ניתן להיעזר בקישור לאתר Mindat.
דום אום רומאו

| --- | --- |

 לידה:  3 באוגוסט 1925 ברזיל
 פטירה:  27 ביולי 2005 (בגיל 79) ריו דה ז'ניירו, ברזיל
 מוקד פעילות:  ברזיל 
 תקופת הפעילות:  1942–2005 (כ־63 שנים)
 עיסוק:  מוזיקאי, כותב שירים, נגן תופיפ
 סוגה:  ג'אז, בוסה נובה, פיוז'ן
 שפה מועדפת:  פורטוגזית 
 כלי נגינה:  תוף,כלי הקשה
 חברת תקליטים:  Muse Records 
 שיתופי פעולה בולטים:  Weather Report,קנונבול אדרלי,פול סיימון,אנטוניו קרלוס ז'ובים
 
דום אום רומאו, Dom Um Romão ( 3 אוגוסט 1925 – 27 ביולי 2005), היה מתופף ונגן כלי הקשה ברזילאי. הוא נודע בזכות העיצוב האקספרסיבי שלו עם להקת הפיוז'ן Weather Report, רומאו הקליט עם אמנים שונים כמו נגן הסקסופון קנונבול אדרלי, הזמר פול סיימון, המלחין המעבד והזמר אנטוניו קרלוס ז'ובים, המוזיקאי הברזילאי חורחה בן, המלחין והזמר סרז'יו מנדז ולהקת "ברזיל 66" והזמר האמריקאי טוני בנט.
טום ג'ובים הביא אותו לנגן באולפן בו הוקלט האלבום האגדי של ג'ובים עם פרנק סינטרה בשנת 1967, " Francis Albert Sinatra & Antonio Carlos Jobim."
הוא נפטר בריו דה ז'ניירו זמן קצר לאחר שלקה בשבץ מוחי.
דיסקוגרפיה חלקית > כמוביל

· 1965 Dom Um (Phillips)
· 1972 Dom Um Romão (Muse)
· 1973 Spirit of the Times (Muse)
· 1974 Braun-Blek-Blu (Happy Bird)
· 1977 Hotmosphere (Pablo)
· 1978 Om (JAPO Records/ECM Records)
· 1990 Samba de Rua (Vogue Records)
· 1993 Saudades (Waterlilly)
· 1999 Rhythm Traveller (JSR/Natasha)
· 2001 Lake of Perseverance (JSR/Irma)
· 2002 Nu Jazz meets Brazil (JSR/Cuadra)
דיסקוגרפיה חלקית > עם אסטרוד ז'לברטו

· Look to the Rainbow (Verve, 1966)
· Gilberto with Turrentine with Stanley Turrentine (CTI, 1971)'
דיסקוגרפיה חלקית > עם הרבי מאן

· Do the Bossa Nova with Herbie Mann (Atlantic, 1962)
· Latin Fever (Atlantic, 1964)
· Brazil: Once Again (Atlantic, 1977)
דיסקוגרפיה חלקית > עם Weather Report

· I Sing the Body Electric (Columbia, 1972)
· Live in Tokyo (Columbia, 1972)
· Sweetnighter (Columbia, 1973)
· Mysterious Traveller (Columbia, 1974)
דיסקוגרפיה חלקית > עם דם, יזע ודמעות

Mirror Image (Columbia, 1974)
הערות שוליים

↑  Dom Um Romao at All About Jazz, web.archive.org, ‏2009-05-13
↑  ECM LP 19003
| --- | --- |
בקרת זהויות :  BNE: XX1564975  BnF: cb139411939 (data)  GND: 135102960  ISNI: 0000 0000 0312 144X  LCCN: n95113739  MusicBrainz: ca8cb6e1-2c42-40be-bf44-ee2e6af39252  NTA: 100594514  VIAF: 27256724   WorldCat (עם VIAF): 27256724
דב ניסמן

דב ניסמן (נולד ב-22 ביולי 1954) הוא שחיין עבר, אלוף ישראל ושיאן ישראל בשחייה שהשתתף באולימפיאדת מונטריאול במדי נבחרת ישראל. בעל שתי מדליות מהמכביה ושתי מדליות מכינוס הפועל. נוסף לכך, הוא אלוף העולם לוותיקים (65–69) בעל 6 מדליות זהב מאליפות העולם למאסטרס (2019), הישג שיא של שחיית הוותיקים בישראל.
ביוגרפיה

דב ניסמן גדל בקיבוץ עין דור והתאמן בקבוצת השחייה של הפועל העמקים ואחר כך בקבוצת הפועל עמק יזרעאל, בהדרכתם של המאמנים אהרון בונה ונח רם.
ביוגרפיה > 1972 > אלוף ישראל

באליפות ישראל בשחייה שנערכה במכון וינגייט בסוף ספטמבר 1972 זכה ניסמן ב-4 מדליות אישיות, 2 זהב ו-2 כסף. מדליות זהב, במשחה ל-200 מטר מעורב אישי בתוצאה של 2:25.8 דקות, לפני רון קרמן ממכבי חיפה (2:31.1 דקות) וסמי הירשהורן מהפועל טבעון (2:32.9 דקות) ובמשחה ל-400 מטר מעורב אישי בשיא ישראלי חדש לגילאי 18 של 5:10.4 דקות, לפני חברו לקבוצה עדי פרג (5:14.3 דקות) וסמי הירשהורן (5:15.2 דקות). מדליות כסף, במשחה ל-100 מטר גב בתוצאה של 1:09.7 דקות, אחרי יואב יעקובי מהפועל תל אביב (1:05.2 דקות) ולפני אייל פרנק מהפועל כפר בלום (1:10.0 דקות) ובמשחה ל-100 מטר פרפר בתוצאה של 1:04.0 דקות, אחרי עדי פרג (1:03.2 דקות) ולפני טל גרייבר ממכבי חיפה (1:07.2 דקות). שבוע לאחר מכן, באליפות ישראל במשחים ארוכים שנערכה בכפר בלום הוא זכה במדליית זהב במשחה ל-1500 מטר חופשי בתוצאה של 18:44.1 דקות, לפני עדי פרג (18:45.1 דקות) ורון קרמן (19:01.6 דקות).
ביוגרפיה > 1973

באליפות ישראל בשחייה שנערכה במכון וינגייט בשנת 1973 זכה ניסמן ב-4 מדליות אישיות, 1 זהב ו-3 כסף. מדליות זהב, במשחה ל-400 מטר מעורב אישי בתוצאה של 5:07.2 דקות, לפני רון קרמן (5:24.7 דקות) ועמוס קונפורטי מברית מכבים עתיד (5:36.1 דקות) ומדליות כסף, במשחה ל-400 מטר חופשי בתוצאה של 4:36.2 דקות, אחרי דן ברנר (4:35.0 דקות) ולפני דן פיק (4:38.5 דקות), שניהם ממכבי חיפה, במשחה ל-100 מטר פרפר בתוצאה של 1:05.1 דקות, אחרי עדי פרג (1:03.0 דקות) ולפני ילון יצחקי (1:07.8 דקות), שלושתם מקבוצת הפועל העמקים ובמשחה ל-100 מטר גב בתוצאה של 1:07.8 דקות, אחרי יואב יעקובי (1:06.1 דקות) ולפני אייל פרנק (1:08.2 דקות).
ביוגרפיה > 1974

בתחרות מבחן למשחקי אסיה שנערכה בבריכת מכון וינגייט בסוף יולי 1974 קבע ניסמן במשחה ל-200 מטר גב שיא ישראלי חדש של 2:20.6 דקות, שיפור לשיאו של יואב יעקובי (2:22.1 דקות). שבוע לאחר מכן, הוא שיפר את שיאו במשחה ל-200 מטר גב והעמידו על 2:20.4 דקות.
באליפות ישראל בשחייה שנערכה בסוף ספטמבר אותה שנה זכה ניסמן בשתי מדליות זהב, במשחה ל-100 מטר גב בתוצאה של 1:06.3 דקות, לפני אייל פרנק (1:07.1 דקות) ואילון קידר מהפועל ימק"א ירושלים (1:10.41 דקות) ובמשחה ל-200 מטר גב בתוצאה של 2:23.3 דקות, לפני אייל פרנק (2:26.5 דקות) ורון קרמן (2:30.4 דקות). מדליית כסף, במשחה ל-400 מטר מעורב אישי בתוצאה של 5:11.5 דקות, אחרי עדי פרג שקבע שיא ישראלי חדש של 5:02.5 דקות ולפני רון קרמן (5:18.0 דקות) ומדליית ארד, במשחה ל-200 מטר חזה בתוצאה של 2:48.4 דקות, אחרי רון קרמן (2:40.3 דקות) ועופר קוגל מהפועל כפר בלום (2:42.7 דקות).
ביוגרפיה > 1975 > כינוס הפועל ה-10

בתחרויות השחייה של כינוס הפועל ה-10 שנערכו באוניברסיטת תל אביב במאי 1975 זכה ניסמן בשתי מדליות ארד, במשחה ל-200 מטר מעורב אישי בשיא ישראלי חדש של 2:17.1 דקות ובמשחה שליחים 4x100 מטר חופשי 3:47.9 דקות.
באליפות ישראל בשחייה שנערכה בספטמבר 1975 זכה ניסמן ב-5 מדליות זהב אישיות, במשחה ל-100 מטר גב בתוצאה של 1:04.9 דקות, לפני רון קרמן (1:06.0 דקות) ואלון אקר מהפועל בית קמה (1:09.9 דקות), במשחה ל-200 מטר גב בתוצאה של 2:20.6 דקות, לפני אלון אקר (2:29.2 דקות) וארז פרידלנדר מקישון (2:32.4 דקות), במשחה ל-200 מטר פרפר בתוצאה של 2:17.5 דקות, לפני מייק גרינשפן מהפועל גבעת חיים (2:17.5 דקות) ואלון אקר (2:20.6 דקות), במשחה ל-200 מטר מעורב אישי בתוצאה של 2:16.8 דקות, לפני רון קרמן (2:21.7 דקות) וישי ורדי מהפועל בית קמה (2:25.4 דקות) ובמשחה ל-400 מטר מעורב אישי בתוצאה של 4:52.0 דקות, לפני רון קרמן (5:07.3 דקות) וישי ורדי (5:12.6 דקות).
ביוגרפיה > 1976

בתחרות שחייה שנערכה בלונג ביץ' שבקליפורניה במרץ 1976 קבע ניסמן שני שיאים ישראלים חדשים, במשחה ל-200 מטר מעורב אישי בתוצאה של 2:15.6 דקות ובמשחה ל-400 מטר מעורב אישי בתוצאה של 4:49.75 דקות.
לפני המשחקים האולימפיים קבע ניסמן במשחה ל-100 מטר גב שיא ישראלי חדש של 1:04.20 דקות, במשחה ל-200 מטר גב בשיא ישראלי חדש של 2:19.20 דקות ובמשחה ל-400 מטר מעורב אישי בשיא ישראלי חדש נוסף של 4:44.90 דקות.
ביוגרפיה > 1976 > אולימפיאדת מונטריאול

באולימפיאדת מונטריאול (1976) סיים ניסמן במקום ה-27 במשחה ל-400 מטר מעורב אישי בתוצאה של 4.47.13 דקות.
באליפות ישראל בשחייה שנערכה באוקטובר אותה שנה זכה ניסמן ב-3 מדליות זהב, במשחה ל-100 מטר גב בתוצאה של 1:05.3 דקות, במשחה ל-200 מטר גב בתוצאה של 2:25.3 דקות, לפני אלון אקר שקבע שיא ישראלי חדש לגילאי 16 (2:25.8 דקות) ואבי כרמל מברית מכבים עתיד (2:28.9 דקות) ובמשחה ל-200 מטר מעורב אישי בתוצאה של 2:19.3 דקות.
ביוגרפיה > 1977 > המכביה ה-10

בתחרויות השחייה של המכביה העשירית שנערכו בבריכת השחייה של אוניברסיטת תל אביב ביולי 1977 זכה ניסמן בשתי מדליות, במדליית כסף במשחה שליחים 4x200 מטר חופשי ביחד עם רון קרמן, אמיר גניאל וניר שמיר בשיא ישראלי חדש של 8:05.79 דקות ובמדליית ארד במשחה ל-400 מטר מעורב אישי בתוצאה של 4:45.07 דקות (17 מאיות השנייה איטי משיאו הישראלי).
באליפות ישראל בשחייה שנערכה בסוף חודש ספטמבר אותה שנה זכה ניסמן ב-4 מדליות, 2 זהב ו-2 כסף. מדליות זהב, במשחה ל-200 מטר מעורב אישי בשיא ישראלי חדש של 2:15.06 דקות, לפני רון קרמן (2:16.63 דקות) ויורם כוכבי ממכבי תל אביב (2:18.54 דקות) ובמשחה ל-400 מטר מעורב אישי בתוצאה של 4:49.89 דקות, לפני יורם כוכבי (4:52.68 דקות) ואלון אקר (5:03.96 דקות). מדליות כסף, במשחה ל-100 מטר פרפר בתוצאה של 1:01.12 דקות, אחרי מייק גרינשפן (59.36 שניות) ולפני אלון אקר (1:01.14 דקות) ובמשחה ל-200 מטר פרפר בתוצאה של 2:12.97 דקות, אחרי אלון אקר (2:11.93 דקות) ולפני מייק גרינשפן (2:13.60 דקות).
ביוגרפיה > 1978

באליפות ישראל בשחייה שנערכה בסוף יולי 1978 זכה ניסמן במדליית כסף, במשחה ל-100 מטר פרפר בתוצאה של 59.88 שניות, אחרי מייק גרינשפן (59.59 שניות) ולפני יורם כוכבי (1:00.64 דקות).
חייו האישיים

ניסמן קיבל מלגת לימודים בארצות הברית ושם פגש את רעייתו, שמשפחתה מניו יורק. הם חזרו לישראל וחיפשו עבודה בתחום ההנדסה, אבל לא מצאו וחזרו לקליבלנד, שם ייסדו עסק משותף לתיקון מדפסות מחשב.
בשנת 2013 שב ניסמן לישראל והחל להשתתף באליפויות ישראל לוותיקים.
באליפות העולם בשחייה לוותיקים שנערכה בקוריאה הדרומית ב-2019 זכה ניסמן ב-6 מדליות זהב, הישג שיא של שחיית הוותיקים בישראל.
הערות שוליים

↑  רק שני שיאי נוער הושגו באליפות ישראל בשחיה, דבר, 24 בספטמבר 1972
↑  השחיינים לא שחו להשגים גם ביום האחרון לאליפות, דבר, 25 בספטמבר 1972
↑  ניסמן ויוטבת ניצחו בסיום אליפות השחיה, דבר, 1 באוקטובר 1972
↑  שלמה מוזר, שיא לבוגרות ושיא נוער בפתיחת אליפות השחיה, דבר, 16 בספטמבר 1973
↑  שלמה מוזר, "שלל" ההישגים באליפות השחיה: רק שני שיאים..., דבר, 23 בספטמבר 1973
↑  שני שחיינים נוספים עברו המינימום לטהרן, דבר, 31 ביולי 1974
↑  אורי ירון, המבחן הרביעי של דב ניסמן, מעריב, 7 באוגוסט 1974
↑  אהרן להב, שני שיאים ישנים שופרו באליפות ישראל השחיה, דבר, 29 בספטמבר 1974
↑  שני שיאים נוספים של פרג בתום אליפות ישראל בשחייה - שיא של רעיה צורף ב-200 פרפר - 2:39.0 ד, דבר, 2 באוקטובר 1974
↑  אתמול בכינוס, דבר, 4 במאי 1975
↑  יעקב פתאל, בנות המין החלש נתנו את הטון באליפות השחיה, דבר, 21 בספטמבר 1975
↑  יעקב פתאל, שיא נוסף לאסנת ארליך ב-200 מ' חתירה - 2:19,1 ד', דבר, 22 בספטמבר 1975
↑  יעקב פתאל, שלושה שיאים נוספים בסיום אליפות השחיה, דבר, 23 בספטמבר 1975
↑  השחיינים שיפרו שישה שיאים בתחרות בארה"ב, דבר, 16 במרץ 1976
↑  4 שיאי בוגרים נקבעו בסיום אליפות השחייה, דבר, 12 באוקטובר 1976
↑  יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977
↑  נטע יוסף שיפרה השיא ב-100 פרפר בזמן של 1:09.39 ד', דבר, 26 בספטמבר 1977
↑  שלושה שיאים בסיום אליפות ישראל בשחיה בוינגייט, דבר, 28 בספטמבר 1977
↑  יעקב פתאל, שלוש מדליות זהב ואחת כסף לגניאל באליפות השחייה, דבר, 30 ביולי 1978
↑  דני בורשבסקי, דב ניסמן עם 5 מדליות זהב באליפות העולם למאסטרס, באתר shvoong,‏ 15 באוגוסט 2019
|  משלחת ישראל לאולימפיאדת מונטריאול (1976)  |
| --- | --- | --- |
|  אתלטיקה | אסתר רוט |  |
|  ג'ודו | יונה מלניק |  |
|  היאבקות | רמי מירון |  |
|  הרמת משקולות | אדוארד וייץ |  |
|  התעמלות מכשירים | דב לופי |  |
|  כדורגל | נבחרת ישראל בכדורגל (אלון בן דור, אהוד בן טובים, חיים בר, יהושע גל, גדעון דמתי, יצחק ויסוקר, רפעת טורק, אבי כהן, אברהם לב, אלי לוונטל, עודד מכנס, מאיר נמני, יוסף סורינוב, ירון עוז, ויקי פרץ, משה שווייצר, יצחק שום) |  |
|  סיף | נילי דרורי |  |
|  קליעה | מיכה קאופמן |  |
|  שחייה | דב ניסמן • עדי פרג |  |
|  שיט | יהודה מעיין • יואל סלע |  |
דוד פינסקי

| --- | --- |

 לידה:  5 באפריל 1872 מוהילב, האימפריה הרוסית 
 פטירה:  11 באוגוסט 1959 (בגיל 87) חיפה, ישראל 
 מדינה:  ישראל, ארצות הברית, האימפריה הרוסית 
 מקום קבורה:  בית הקברות היהודי חוף הכרמל 
 
דוד פינסקי (5 באפריל 1872, ט בניסן תרל"ב – 11 באוגוסט 1959, ז' באב תשי"ט) היה מחזאי וסופר יידיש, מגדולי מחזאי היידיש של המאה ה-20.
ביוגרפיה

דוד פינסקי נולד במוהילב שברוסיה הלבנה (בתחום המושב היהודי של האימפריה הרוסית), עבר למוסקבה בצעירותו והמשיך לווינה להשלמת לימודי הרפואה; אך ביקור אצל י"ל פרץ בפולין שינה את מסלול חייו. הוא החל את עבודתו כמורה בוורשה, ושם גם נדפסה יצירתו הראשונה ביידיש, הסאטירה "דער גרויסער מענטשן-פריינד", (יידיש: "אוהב האדם הגדול"). הוא התקרב בוורשה אל יוצרי היידיש הגדולים, ופרסם מיצירותיו הראשונות בעיתונים של מרדכי ספקטור וי"ל פרץ. בוורשה גם התמסר לעבודה ציבורית בתנועת הפועלים היהודית.
בשנת 1896 המשיך לברלין בדרכו מערבה, ובשנת 1899 היגר לארצות הברית והשתקע בניו יורק. באמריקה ובניו יורק פרחה יצירתו הסיפורית והמחזאית, ופינסקי הפך לאחד מגדולי המחזאים ביידיש. מחזותיו הוצגו במאות במות בכל רחבי התפוצה היהודית. מחזהו המפורסם "היהודי הנצחי" הוצג על ידי תיאטרון "הבימה" הצעיר, (בימוי: ווסייוולוד מצידובלוב, תפאורה: גיאורגי יאקובלוב, מוזיקה: אלכסנדר קריין), בשנת 1906. והמחזה היה השני בכלל מחזותיו של התיאטרון, והקנה ל"הבימה" פרסום ויוקרה.
בניו יורק המשיך בלימודיו באוניברסיטת קולומביה וערב בחינת הדוקטורט שלו הציג את מחזהו "משפחת צבי", החמיץ את הבחינה ומעולם לא זכה בתואר. המחזה "משפחת צבי" נכתב כתגובתו של דוד פינסקי לפרעות קישינב, 1904. במחזהו קורא פינסקי להתנגדות יהודית פעילה ולהגנה עצמית.
מחזותיו האחרים של דוד פינסקי שנתפרסמו הם: "יענקעל דער שמיד" (יידיש: 'יעקב הנפח', 1906), מחזה שזכה להצלחה עצומה בניו יורק, תורגם לאנגלית, בשם "הנפח המזמר", ולימים אף הוסרט בהוליווד. בסרט השתתף הזמר חזן המפורסם מוישה אוישר. בשנים שבין המלחמות השלים את הנובלות שלו, את הרומנים הגדולים, ובהם גם "נשותיו של שלמה המלך".
"דער אוצר" (יידיש: 'האוצר', 1905), מחזה מצוין שהוצג כמה וכמה פעמים במקומות שונים בעולם. המחזה בוים על ידי מכס ריינהארדט והוצג בברלין בשנת 1910. וכן הוצגו המחזות "אייזיק שפטל" (1899), "די מוטער", 'הָאֵם', 1901. במחזותיו תיאר את העולם היהודי הנקרע בין ישן לחדש, את מאבקי הפועל היהודי, החיים המיניים והאישיים של היהודי המודרני, ואת המשפחה היהודית המתפוררת.
לאחר מלחמת העולם השנייה, עם חורבן העם היהודי במזרח אירופה, בשנת 1949, עלה לישראל והשתקע בחיפה. מחזותיו האחרונים הם "שמשון", וה"מלך שאול", מחזות תנ"כיים, שכמעט לא הוצגו. ביתו הפך בית ועד לשרידי יוצרי היידיש שהתקבצו בארץ. את שנותיו האחרונות הקדיש לקידום תרבות היידיש בארץ ובעולם. בשנת 1952 קיבל אזרחות כבוד של העיר חיפה.
דוד פינסקי פרסם למעלה משבעים כרכים ביידיש, מחזות, רומנים, נובלות, ספרי זכרונות, מסות ומאמרים. לעברית תורגם רק חלק קטן מיצירתו.
פינסקי נפטר בחיפה ונקבר בבית עלמין חוף הכרמל.
על שמו של דוד פינסקי נקרא פרס תיאטרוני (פרס עיריית חיפה ע"ש דוד פינסקי) ורחוב בכרמל מרכזי בחיפה.
מיצירותיו בתרגום לעברית

מימים מכבר, תרגם אברהם קריב, תל אביב, 1948.
המשיח האילם, תרגם קדיש יהודה סילמן, תל אביב.
קידוש השם, תל אביב, 1948.
בית נח עדון, תרגם שמשון מלצר, תל אביב, 1950.
משיחים, תרגם שמשון מלצר, תל אביב, 1952.
מערכונים, תרגם בן-ציון ידידיה, תל אביב, 1951.
עלובי החיים, מחזה במערכה אחת, תרגם פסח קפלן, ביאליסטוק, 1913.
מיצירותיו ביידיש

אויסגעקליבענע שריפֿטן, (דערציילונגען, דראַמעס, עסייען, מעמואַרן), אַרײַנפֿיר און רעדאַקציע פֿון שמואל ראָזשאַנסקי, יוסף ליפשיץ-פאנד בײַם קולטור-קאָנגרעס אין אַרגענטינע, תשכ"א, 1961.
לקריאה נוספת

מנדל זינגר (עורך), דוד פינסקי זכרונו לברכה (ליום השנה לפטירת דוד פינסקי ... ז' באב תש"ך), חיפה: (דפוס אות), תש"ך 1960.
מנדל זינגר (עורך), יזכור: בעשור לפטירת דוד פינסקי, חיפה: בהוצאת ידיד דוד פינסקי (דפוס אות), תשכ"ט 1969. (דברים משלו ולזכרו. עברית ויידיש; רוב החומר העברי תורגם מיידיש בידי נח פניאל.)
דוד פינסקי: צום צענטן יארצייט / (רעדאקטירט פון משה שטארקמאן און ל' רובינשטיין), ניו יורק: יידיש-נאציאנאלן ארבעטער פארבאנד, תשכ"ט 1969. (ביידיש)
אברהם סוצקעווער (סוצקבר), 'דוד פינסקי... : א בינטל זכרונות', די גאלדענע קייט 67 (1969), 20–28.
זלמן שניאור, 'דוד פינסקי', די גאלדענע קייט 76 (תשל"ב 1972), 130–135.
אהרן צייטלין, 'דוד פינסקי און זיין סצענישע ירושה', די גאלדענע קייט 76 (תשל"ב 1972), 127–129.
אפרים אויערבאך (אוירבך), 'צווישן צוויי וועלטן', די גאלדענע קייט 76 (תשל"ב 1972), 119–126.
מרדכי המפל, 'הסופר דוד פינסקי: האיש ויצירותו', הדֹאר נא (תשל"ב 1972), 479–480.
אברהם ליס, 'קורצע שמועסן וועגן ווערטיקע זאכן', ביי זיך 16 (תש"ם 1980), 81–89. (ביידיש)
ליאונרד פראגר, 'תנועת העבודה היהודית וספרות יידיש בימי ה"יומ-טוב בלעטלעך" של פרץ ופינסקי', בתוך: קובץ כנס היסוד – זאמלונג פון פארלייג צוזאמענפאר: דברי ברכה והרצאות שנישאו בכנס היסוד של מכון ה"בונד" באוניברסיטת חיפה, חשון תשנ"ב – אוקטובר 1991, חיפה: בונד – אינסטיטוט פאר פארשען די געשיכטע פון בונד, תשנ" 1991, עמ' 33–55.
ביבליוגרפיה:
דוד פינסקי ביבליאגראפיע / צזאמענגעשטעלט פון יעפים ישורין, בואנוס איירס: חמו"ל, 1961. (הדפסה נפרדת מתוך "ד. פינסקי: אויסגעקליבענע שריפטן".) (ביידיש)